MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

vyhlášky Ministerstva zdravotníctva Slovenskej republiky, ktorou sa ustanovujú podrobnosti o požiadavkách na vnútorné prostredie budov a o prípustných hodnotách zdraviu škodlivých faktorov v budovách					

Podnet:

§ 13 ods. 4 zákona č. ……/2005 Z.z. o verejnom zdravotníctve a o zmene a doplnení niektorých zákonov 		Obsah materiálu:

1.	Návrh vyhlášky

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 
N Á V R H

Vyhláška Ministerstva zdravotníctva Slovenskej republiky 
z…………… 2005,

ktorou sa ustanovujú podrobnosti o požiadavkách na vnútorné prostredie budov a o prípustných hodnotách zdraviu škodlivých faktorov v budovách

	Ministerstvo zdravotníctva Slovenskej republiky podľa § 13 ods. 4 zákona č. ……/2005 Z.z. o verejnom zdravotníctve a o zmene a doplnení niektorých zákonov ustanovuje:

§ 1
Najvyššie prípustné hodnoty zdraviu škodlivých faktorov

(1)	Touto vyhláškou sa ustanovujú najvyššie prípustné hodnoty zdraviu škodlivých faktorov vo vnútornom ovzduší bytových a nebytových budov1 bez výrobných technologických postupov a prevádzok určených na dlhodobý pobyt ľudí a požiadavky na prostredie budov: tepelno-vlhkostnú mikroklímu, vykurovanie, vetranie a na denné a umelé osvetlenie budov určených na dlhodobý pobyt (ďalej len „budova“).
(2)	Na účely tejto vyhlášky sa dlhodobým  pobytom rozumie pobyt, ktorý trvá v priebehu 24 hodín viac ako 4 hodiny a opakuje sa pri trvalom užívaní budovy viac ako 1 krát za 168 hodín.
(3)	Najvyššie prípustné hodnoty zdraviu škodlivých faktorov vo vnútornom ovzduší budov sa ustanovujú ako najvyššie prípustné koncentrácie chemických látok, prachových častíc, biologických faktorov a mikrobiologických faktorov podľa prílohy č.1.
(4)	Najvyššie prípustné koncentrácie prachových častíc a mikrobiologických faktorov v čistých priestoroch zdravotníckych zariadení sa ustanovujú podľa prílohy č.2.
(5)	 Ustanoveniami tejto vyhlášky nie sú dotknuté požiadavky na vnútorné ovzdušie a požiadavky na prostredie budov ustanovené osobitnými predpismi2 .

______________
1)	§ 43b a 43c zákona č.50/1976 Zb. o územnom plánovaní a stavebnom poriadku (stavebný zákon) v znení zákona č.237/2000 Z.z.
2)	Napríklad nariadenie vlády Slovenskej republiky č.45/2002 Z.z. o ochrane zdravia pri práci s chemickými faktormi, nariadenie vlády Slovenskej republike č.47/2002 Z.z. o ochrane zdravia pri práci s biologickými faktormi, vyhláška Ministerstva zdravotníctva Slovenskej republiky č.12/2001 Z.z. o požiadavkách na zabezpečenie radiačnej ochrany, vyhláška Ministerstva zdravotníctva Slovenskej republiky č.198/2001 Z.z., ktorou sa ustanovujú požiadavky na správnu lekárenskú prax

§ 2
Tepelno–vlhkostná mikroklíma
(1)	Tepelno-vlhkostná mikroklíma je súhrn fyzikálnych faktorov – teploty vzduchu, vlhkosti vzduchu, rýchlosti prúdenia vzduchu, teploty stien a ostatných obklopujúcich plôch, ktoré vytvárajú v uzatvorených priestoroch bytových a nebytových budov  podmienky pre pobyt ľudí.
(2)	Požadované základné parametre tepelno-vlhkostnej mikroklímy bytových a nebytových budov  zodpovedajú I. triede práce, napr. veľmi ľahká práca, ľahká manuálna práca, sedenie s miernou aktivitou, občasná chôdza 3  a sú uvedené v prílohe č.3, tab.č1
(3)	V priestoroch s prechodným pobytom osôb a v priestoroch s osobitnými požiadavkami sa parametre tepelno-vlhkostnej mikroklímy upravujú podľa účelu a spôsobu  ich využitia a sú uvedené v prílohe č.3, tab.č.2,3
(4)	Dodržanie hodnôt teploty vzduchu a relatívnej vlhkosti vzduchu uvedených v prílohe č.3 sa zabezpečuje vhodnou vykurovacou sústavou, dodržanie hodnôt rýchlosti prúdenia vzduchu a množstva vymieňaného vzduchu uvedených v prílohe č. 3 sa zabezpečuje účinným vetraním.
(5)	Chladné obdobie roka je obdobie, v ktorom priemerná teplota vonkajšieho ovzdušia v dvoch po sebe nasledujúcich dňoch je menej ako 13ºC (spravidla od 30. septembra do 16. mája).
(6)	Na vnútorných povrchoch vonkajších, spravidla obvodových stien, na ich nepriehľadných častiach pri teplote vnútorného ovzdušia 20°C a jeho relatívnej vlhkosti 70 % nesmie  vznikať kondenzácia vodných pár.

§ 3
Vetranie
(1)	Všetky miestnosti a priestory v stavbách na dlhodobý pobyt sa vetrajú.
(2)	Vetranie je prívod dostatočného množstva vonkajšieho vzduchu do vnútorného prostredia budov a stanovuje sa podľa počtu osôb a vykonávanej činnosti tak, aby boli splnené požiadavky na tepelno-vlhkostnú mikroklímu na požadovanú úroveň čistoty vnútorného ovzdušia budov a aby nedošlo k obťažovaniu ľudí pachovými látkami.
(3)	Vyhovujúce vetranie priestorov zdravotníckych zariadení určených na prácu v aseptickom prostredí je také, ktoré spĺňa aj požiadavky pre tvorbu čistých priestorov (triedy čistoty), ktoré sú uvedené v prílohe č.2 k tejto vyhláške. Požiadavky na ostatné čisté priestory sú ustanovené osobitnými právnymi predpismi3.
(4)	 Vetranie budov sa zabezpečuje prirodzeným vetraním alebo núteným vetraním, pokiaľ nejde o špeciálne prípady vetrania riešené podľa §3 ods.3.
(5)	Prirodzené vetranie sa zabezpečuje výmenou ovzdušia v priestore prostredníctvom stavebných prvkov (okien, dverí, vetracích šácht, netesnosťami a podobne) bez núteného prívodu alebo odvodu ovzdušia.

3)	návrh vyhlášky MZ SR z …2004 o ochrane zdravia pred účinkom nadmernou tepelnou a chladovou  záťažou pri práci.
4) 	§24 ods.6 príloha č.3 Vyhl.MZ SR č.198/2001 Z.z., ktorou sa ustanovujú požiadavky na správnu lekársku prax.

(6)	V miestnostiach, ktoré nemajú prirodzené vetranie, sa zabezpečuje nútené vetranie a to aj vtedy, ak sa v nich osoby nezdržujú trvalo (napr. zariadenia na osobnú hygienu, sušiarne, šatne, komory na uloženie predmetov a pod.)
(7)	 Nútené vetranie sa zabezpečuje ako vetranie
a)	podtlakové, ak z priestoru je zabezpečený nútený odvod ovzdušia s väčším hmotnostným prietokom ako prívod ovzdušia,
b)	pretlakové, ak do priestoru je zabezpečený nútený prívod ovzdušia s väčším hmotnostným prietokom ako odvod ovzdušia,
c)	tlakovo vyrovnané, ak prívod aj odvod ovzdušia v priestore je nútený s rovnakými hmotnostnými prietokmi.
(8)	Pri zabezpečení výmeny ovzdušia sa dodržiava zásada tlakového spádu ovzdušia z miestností s čistejším prostredím k miestnostiam s prostredím menej čistým.
(9)	Vetranie miestností s mokrou prevádzkou a priestorov so vznikom zdraviu škodlivých látok a  iných nežiaducich látok (zapáchajúcich výparov, plynov a podobne) sa zriaďuje  podtlakové, prípadne spojené s miestnym odsávaním.
(10)	Vonkajšie ovzdušie pre nútené vetranie a klimatizáciu sa nasáva z miest chránených pred znečistením a pred ohrevom spôsobovaným slnečným žiarením. Možno ho nasávať len vetracím zariadením s účinnou filtráciou a so zabránením nasávania pachov.
(11)	Vývody odvádzaného vzduchu do vonkajšieho priestoru sa umiestňujú tak, aby nedochádzalo k spätnému  nasávaniu zdraviu škodlivých látok do prostredia budov a nedochádzalo k obťažovaniu okolia.
(12)	Podiel vonkajšieho vzduchu pri nútenom vetraní a klimatizácii s čiastočným obehom (recirkuláciou) vzduchu neklesne ani za najnepriaznivejších podmienok pod 15% celkového množstva vymieňaného vzduchu.
(13)	Obehový vzduch je možné použiť len vtedy, ak nie je znečistený plynovými látkami, prchavými látkami a časticami pevných a kvapalných aerosolov. Je možné použiť vzduch z tej istej miestnosti, alebo zo skupiny miestností s rovnakým využitím. Obehový vzduch sa upravuje rovnakým spôsobom ako vzduch vonkajší.
(14)	Vetracie zariadenia sa udržiavajú vo vyhovujúcom technickom stave. Kontrola technického stavu vetracích zariadení sa vykonáva v pravidelných intervaloch, o ktorých sa vedú záznamy. V záznamoch sa uvádzajú aj dosiahnuté tepelno-vlhkostné podmienky.
(15)	Na dosiahnutie potrebnej triedy čistoty vzduchu vnútorných priestorov zdravotníckych zariadení sa privádzaný vzduch viacnásobne filtruje. Počet stupňov sa spôsob filtrácie sa určí podľa požiadaviek na čistotu prostredia.
(16)	Upravený vzduch sa privádza do miest s požiadavkami na najvyššiu čistotu prostredia a je odvádzaný v miestach s predpokladaným najvyšším znečistením.
(17)	Vzduchotechnické zariadenie určené na tvorbu čistých priestorov je trvale v prevádzke. Ak sa v nich činnosť nevykonáva, jeho výkon sa môže znížiť na 50%, pri zachovaní prislúchajúcich tlakových gradientov.
(18)	Pretlak vzduchu určený na ochranu čistých priestorov smeruje proti smeru možného šírenia mikrobiálnej kontaminácie i ostatných škodlivín. Odporúčaná hodnota pretlaku sa docieli minimálne 20% rozdielom medzi množstvom privádzané a odvádzaného vzduchu.
(19)	Obehový vzduch sa vedie cez rovnaké filtračné stupne, ako vzduch vonkajší, a to buď samostatne alebo spolu s vonkajším vzduchom.
(20)	Superaseptické prostredie triedy čistoty M 3,5 sa zabezpečuje výlučne za podmienok rovnomerného laminárneho prúdenia vzduchu, v triedach M 4,5 a vyšší podiel turbulentného prúdenia môže postupne narastať.
(21)	Na vlhčenie vzduchu privádzaného vzduchotechnickým zariadením sa využívajú výlučne parné zvlhčovače s využitím zdravotne bezchybnej vody5 tak, aby sa zabránilo mikrobiálnej kontaminácii vlhčeného vzduchu.
(22)	Potrebnú intenzitu výmeny vzduchu v jednotlivých priestoroch zdravotníckych zariadeniach určuje prílohe č.3 tejto vyhlášky.
(23)	V operačných sálach:
a)	laminárne prúdenie vzduchu sa rieši ako vertikálne (s privádzaním vzduchu na strope a jeho odvádzaním v bočných stenách a z časti i pri strope, alebo dierovanou podlahou) alebo horizontálne (s privádzaním vzduchu bočnou stenou a jeho odvádzaním protiľahlou stenou alebo časťou stropu) tak, aby sa minimalizovala možnosť turbulencie vzduchu a dosahovala sa rýchlosť prúdenia vzduchu 0,30 až 0,50 m/s,
b)	obehový vzduch možno použiť iba pri zabezpečenom miestnom odsávaní narkotizačných plynov,
c)	obehový vzduch sa odvádza pod stropom, pri podlahe sa odvádza vzduch, ktorý sa nevracia do vzduchotechnického systému.
5)	Vyhl.MZ SR č.151/2004 Z.z. o požiadavkách na pitnú vodu a kontrolu kvality pitnej vody

§ 4
Vykurovanie
(1)	Vykurovacia sústava a druh vykurovacích telies sa volí s ohľadom na účel a využitie miestností tak, aby boli dodržané požiadavky na tepelno-vlhkostnú mikroklímu.
(2)	Vykurovacia sústava môže byť
a)	teplovodná, kde vykurovacie médium je voda (prípadne iné vhodné médium) v otvorenom teplovodnom systéme s najvyššou teplotou vody 95 °C alebo 60 °C pri veľkoplošnom (stropnom alebo podlahovom) vykurovaní,
b)	parná, kde vykurovacie médium je para alebo  voda s teplotou 100 až 110 ° C. tento spôsob ako uzatvorený s tlakovou expanznou nádržou sa používa prevažne v priestoroch s vysokou relatívnou vlhkosťou vzduchu (nad 70 %),
c)	iná, kde sa vykurovanie zabezpečuje najmä pomocou infražiaričov, priamo sálajúcich plôch a zariadení typu Gamat. Tento spôsob vykurovania sa používa v osobitných podmienkach, najmä kde to vyžaduje bezpečnostné hľadisko.

§ 5
Osvetlenie
Požiadavky na osvetlenie

(1)	Osvetlenie vnútorných priestorov sa zabezpečuje osvetľovacími otvormi alebo sústavami umelého osvetlenia tak, aby v miestnostiach s  pobytom osôb alebo v ich funkčne vymedzených častiach boli dodržané  základné požiadavky na osvetlenie vo vzťahu k zrakovej náročnosti práce, alebo k charakteru pobytu osôb v priestore.
(2)	Funkčne vymedzená časť priestoru s dostačujúcim osvetlením sa určuje tak, aby pôdorysná plocha tvorila najmenej1/3 pôdorysnej plochy miestnosti, alebo najmenej 10 m2  . 
(3)	Vo vnútornom prostredí budov sa denné osvetlenie  zabezpečuje podľa  prílohy č.4 
(4)	Vo vnútornom prostredí budov sa umelé osvetlenie  zabezpečuje podľa prílohy č.5 
(5)	Vo vnútornom prostredí budov v častiach kde je nedostačujúce denné osvetlenie, trvalé doplňovanie nedostačujúceho denného svetla svetlom zo zdrojov umelého osvetlenia (ďalej združené osvetlenie) sa rieši tak, aby boli splnené požiadavky uvedené v prílohe č. 6
(6)	Združené osvetlenie ako osvetlenie pre trvalý pobyt osôb môže byť realizované len výnimočne ak sa preukáže, že po technickej stránke nemôže byť zabezpečené dostačujúce denné osvetlenie podľa ods. 1.
(7)	Priestory bez denného svetla sú miestnosti bez osvetľovacích otvorov (okien alebo svetlíkov), alebo miestnosti s osvetľovacími otvormi, kde hodnoty činiteľa dennej osvetlenosti sú nižšie ako požadované hodnoty pre združené osvetlenie.
(8)	Priestory bez denného svetla určené pre trvalý pobyt možno zriaďovať len výnimočne po posúdení orgánom na ochranu zdravia, vo zvlášť odôvodnených prípadoch z technologických, bezpečnostných, alebo iných oprávnených dôvodov. 
(9)	Na ochranu zdravia osôb, ktoré sa zdržujú v priestoroch bez denného svetla, určí orgán na ochranu zdravia na návrh zamestnávateľa náhradné opatrenia, zabezpečujúce dostatočný kontakt so svetlom s vysokou intenzitou.
(10)	Pre vnútorné prostredie budov  bez denného svetla sú podrobnosti o požiadavkách uvedené v prílohe č. 7.
§ 5a
Údržba osvetlenia
Osvetľovacie otvory, svietidlá a časti vnútorných priestorov odrážajúce svetlo udržiavajú sa trvalo tak, aby boli zabezpečené požiadavky na osvetlenie. 
§ 5b
Meranie osvetlenia
Meranie osvetlenia sa vykonáva podľa Zásad správneho merania štandardnej metodiky  
§ 5c
Preslnenie
(1)	Budovy sa umiestňujú do územia tak, aby bolo zabezpečené preslnenie:
a)	bytov,
b)	obytných miestností v detských domovoch, v domovoch dôchodcov a podobných zariadení, slúžiacich pre dlhodobý pobyt,
c)	miestností určených na denný pobyt detí v predškolských zariadeniach
(2)	Preslnenie bytov a obytných miestností sa určuje podľa STN 73 4301 Obytné budovy.
(3)	Preslnenie miestností pre denný pobyt detí v predškolských zariadeniach sa určuje podľa preslnenia obytných miestností, pričom požadovaný čas preslnenia sa zabezpečuje do 15.00 hodiny.
-----------------------------------------------------------------------------------------------------------------
*** Zásady správneho merania a hodnotenia fyzikálnych faktorov prostredia
     MZ SR Hlavný hygienik SR, august 1997
     Štandardná metodika: Meranie a hodnotenie osvetlenia MZ SR, august 1997

Príloha č.1

Tabuľka č.1

Položka číslo	Znečisťujúca látka	Vyjadrená ako	Priemerná koncentrácia
(ug.m-3)	Čas (h)	Poznámka	

1.	

Oxid uhoľnatý	

     CO	
60 000	
0,5	Vystavenie koncentráciám nesmie presahovať ustanovený čas a takéto vystavenie  nesmie byť zopakované v priebehu 8 hodín  	
			
30 000	
1		
			
10 000	
8		

2.	
Tuhé častice PM10	

PM10	

50	

24	Prachové častice s prevládajúcou veľkosťou častíc priemeru 10 µm, ktoré prejdú špeciálnym selektívnym filtrom s 50 % účinnosťou. 	
3.	Oxid dusičitý 	NO2	200
100	1
24		
						
4.	Ozón	O3	120	8		
5.	Oxid siričitý	SO2	125	24		
6.	  Formaldehyd	HCHO	100	0,5		
			60	24		
7.	Amoniak	NH3	200	24		
8.	Toluén	C7 H8	8 000	24		
			260	168		
9.	Xylény	C4H4 (CH3)2	4 800	24		
10.	Styrén	C8 H8	800	24		
			260	168		
11.	Tetrachlóretylén	C2 Cl 4	250	24		
12.	Sírouhlík	CS2	100	24		
13.	Sírovodík	H2S	150	24		
14.	Azbestové vlákna	1 000 vlákien . m-3	Vzťahuje sa na priemer vlákna menší ako 3µm, dĺžku vlákna  väčšiu ako 5µm a pomer dĺžky a priemeru vlákna väčší 
ako 3 : 1	
  15.	Pachové látky	Nesmú byť v koncentráciách obťažujúcich obyvateľstvo	

(1)Priemernou polhodinovou koncentráciou sa rozumie stredná hodnota koncentrácie zistená na určenom mieste v priebehu polhodiny.
(2)Priemernou jednohodinovou koncentráciou  sa rozumie stredná hodnota koncentrácie zistená na určenom  mieste v priebehu jednej hodiny.
(3)Priemernou osemhodinovou koncentráciou sa rozumie stredná hodnota koncentrácie zistená na určenom mieste v priebehu ôsmich hodín.
(4)Priemernou dvadsaťštyrihodinovou  koncentráciou  sa rozumie stredná hodnota koncentrácie zistená na určenom mieste v priebehu 24 hodín. Priemernou dennou koncentráciou sa rozumie aj stredná hodnota  najmenej 12 rovnomerne rozvrhnutých meraní priemerných polhodinových  koncentrácií v priebehu 24 hodín.
(5)Najvyššie prípustné koncentrácie biologických faktorov podľa kategórií znečistenia ovzdušia budov sú uvedené v tabuľke č.2.

Tabuľka č. 2

Kategória znečistenia ovzdušia budov	Najvyššia prípustná koncentrácia (KTJ/m3)	Poznámka	
	Baktérie	Plesne		
Veľmi nízke znečistenie	50	25	V ovzduší budov nesmú byť koncentrácie baktérií vyššie ako 500 KTJ/m3 vzduchu a koncentrácie plesní vyššie ako 500 KTJ/m3 vzduchu.	
Nízke znečistenie	51 - 100	26 – 100		
Stredné znečistenie	101 - 500	101 – 500		
Vysoké znečistenie 	501 – 2 000	501 – 2 000		
Veľmi vysoké znečistenie	>2 001	>2 001		
Patogénne druhy baktérií 0	
Viditeľný rast plesní  0	
Roztoče <µg alergénov/1 g prachu alebo < 0,6 mg guanínu/ 1 g prachu	

Príloha č.2
Najvyššie prípustné koncentrácie prachových častíc a mikrobiologických faktorov v čistých priestoroch zdravotníckych zariadení sú uvedené v tabuľke č.1

Tabuľka č.1

Trieda čistoty	Najvyššie prípustné koncentrácie	
Zariadenie priestorov podľa nárokov na čistotu	

Poznámka	
	Prachové častice/m3	Nepatog.ži-votaschopné mikro-organizmy KTJ/m3	Pato-génne mikro-orga-nizmy			
	> 0,5 µm	> 5				Trieda čistoty je určená dekadickým logaritmom najvyššie prípustného počtu prachových častíc s veľkosťou od 0,5 µm v 1 m3 vzduchu.

Počty častíc sa merajú v priestoroch mimo času prevádzky najskôr 15 až 20 minút po skončení činnosti. Počas prevádzky môžu byť namerané hodnoty o 1 triedu nižšie ako mimo času prevádzky.

Neuvedené priestory sa zaraďujú do tried čistoty primerane podľa náročnosti úkonu z hľadiska čistoty prostredia.
	
M 3,5	3530	0	< 1	0	Super aseptické operačné sály pre neurochirurgické, vnútroočné, kostné a popáleninové operácie, operácie srdca a veľkých ciev- v mieste operačného poľa, sterislné posttransplantačné jednotky intenzívnej starostlivosti (JIS) a popáleninové jednotky.		
M 4,5	35300	247	5	0	Okolie operačných stolov superaseptických operačných sál.		
M 5,5	353000	2470	100	0	Zázemie priestorov tried čistoty M 3,5 a M 4,5; aseptické a septické operačné sály, čistá strana centrálnej sterilizácie, lôžková sála oddelení anesteziológie a intenzívnej mediciíny, 
JIS, imunodeficientnych pacientov, angiografické vyšetrovne, predpôrodná izba.		
M 6,5	3530000	24700	500	0	Zázemie operačných sál triedy čistoty M 5,5; pooperačné izby, novorodenecká jednotka, aplikácia a odbery  v nukleárnej medicíne, endoskopické vyšetrovne, zákrokové miestnosti pre malé a povrchové chirurgické výkony (ktoré nie sú spojené s otváraním telesných dutín).		

Príloha č.3
Použité symboly
T	- teplota vzduchu meraná vo vnútri priestoru [ °C  ]
To	- operatívna teplota * [ °C  ]
Va	- rýchlosť prúdenia vzduchu  [m.s -1  ]
rh	- relatívna vlhkosť vzduchu [ %  ]
J              - intenzita výmeny vzduchu [n.h-1 ]  (n je výpočet výmien)
V             - množstvo vymieňaného vzduchu  [m3.h-1 ] 
To členky – operatívna teplota vzduchu meraná vo výške 0,1m nad podlahou
To hlava – operatívna teplota vzduchu meraná vo výške 1,1m nad podlahou

Požadované parametre tepelno-vlhkostnej mikroklímy
1.  Základné parametre tepelno-vlhkostnej mikroklímy sú uvedené v tabuľke č. 1. Uvedené hodnoty sa dodržujú vo všetkých miestnostiach s trvalým pobytom osôb.

Tabuľka č. 1 
Základné parametre tepelno-vlhkostnej mikroklímy
To operatívna  
[°C]	Va 
m.s-1	To členky – T0hlava
[K]	T podlahy
[ºC]	rh 
 [%]	
Chladné obdobie roka 	
					
20 -24	 0,15	max. -3	19-26*	30 - 70	
Teplé obdobie roka	
23 – 26	 0,25	max. -3	nepredpísaná	30-70	
					
* teplota podlahy pri podlahovom vykurovaní nesmie prekročiť 29ºC

2.  V priestoroch s prechodným pobytom osôb (chodby, schodiská, vstupné haly, sklady, zariadenia osobnej hygieny, šatne, čakárne a pod.) sa parametre tepelno-vlhkostnej mikroklímy prispôsobujú podľa  účelu a spôsobu využitia miestností. Príklady vybraných priestorov sú uvedené v tabuľke č.2.

Tabuľka č. 2
Príklady parametrov tepelno-vlhkostnej mikroklímy vo vybraných priestoroch

Priestor	Teplota vzduchu To  
°C]	Relatívna vlhkosť vzduchu
rh %]	Výmena  vzduchu 
J [n.h-1]	
Chodby a schodiská	15 - 18	30 - 70	2 – 3	
Vstupné haly	18 - 20	30 - 70	-	
WC	15 - 20	30 - 70	5 - 10	
Kúpelne, umyvárne 	22 - 24	30 - 70	10	
Čakárne	18 - 20	30 - 70	3	
Miestnosti pre upratovačky	18 - 20	30 - 70	10	
Sklady	10 - 17	30 - 70	10	
Šatne	20 - 22	30 - 70	10	
Denné miestnosti	20 - 22	30 - 70	5	

3. V priestoroch s osobitnými požiadavkami sa parametre tepelno-vlhkostnej mikroklímy upravujú podľa účelu a spôsobu vyžitia. Príklady vybraných miestností s osobitnými požiadavkami sú v tabuľke č.3.

Tabuľka č. 3
Priestory s osobitnými požiadavkami
  
Priestor	Teplota vzduchu To  
°C]	Relatívna vlhkosť vzduchu
rh %]	Výmena  vzduchu 
J [n.h-1]	
Sauny	
Sprcháreň	22 - 24	 85	8	
Potiareň	85	-	5	
Odpočívareň	24 - 26	30 - 70	3	
Soláriá s UV žiaričmi 	22 - 24	30 - 70	3	
Hotely, hromadné ubytovne	
Študovne, spoločenské miestnosti	22 - 24	30 - 70	-	
Jedálne	20 - 22	30 - 70	-	
Kúpeľné a liečebné budovy	
Priestory pre obnaženie pacientov	
24 - 25	
30 - 60	
-	
Osušovne	25 - 30	30 - 70	-	
Sprchy	24 - 27	30 - 85	-	
Bazénové haly**	24 - 25	30 - 65	-	
Vodoliečebné sály	24 - 25	30 - 80	-	
Sály pre liečebný telocvik	
18 - 20	
30 - 70	
-	
Školy, materské školy	
Telocvične	15 - 17	30 - 70	-	
Spálne	18-20	30 - 70	-	
Učebne, herne	22 - 24***	30 - 70	-	
Izolačná miestnosť	22 - 24	30 - 70	-	
Divadlá, kiná, koncertné sály a iné kultúrne zariadenia	
Hľadisko, sály, priľahlé priestory	
20 - 22	
30 - 70	
-	
Šatne pre účinkujúcich	22 - 24	30 - 70	-	
Výstavné sály, múzeá	17 - 20	30 - 70	-	
Zdravotnícke zariadenia, zariadenia sociálnych služieb	
Vyšetrovne, terapeutické miestnosti	23 – 24	30 - 70	5	
Izby pacientov	22 – 24	30 - 70	5	
Lôžková časť OAIM (ARO),JIS	22 – 24	30 - 70	8 – 10	
Sklady liekov	15 – 20	30 - 70	2 – 10	
Operačné sály	min. 251)	30 - 70	min. 15 	
Centrálna sterilizácia	20 – 22	50 - 65	10 – 12	
Sanitárna miestnosť	18 - 20	30 - 70	10	

    Maximálna teplota 100 ºC pre dospelých, 80 ºC pre deti.
** Teplota vzduchu v bazénovej hale musí byť vyššia ako teplota vody v bazéne o 1ºC
***  Hodnoty sa zabezpečujú 0,5 m nad podlahou.

Príloha č.4

Požiadavky na denné osvetlenie.
          V  priestoroch s denným osvetlením sa zabezpečujú v miestach zrakových úloh minimálne hodnoty činiteľa dennej osvetlenosti:

1. Pracovné priestory a učebne
     a) pri bočnom osvetlení                                                        emin  =  1,5 %
     b) pri hornom a kombinovanom osvetlení                           emin  =  1,5 %  a   ep = 3 %
2. Obytné miestnosti bytov,
     izby ubytovacích zariadení pre deti a mládež,
     izby zotavovní,
     denné miestnosti zariadení pre predškolskú výchovu,
     obytné miestnosti zariadení sociálnych služieb		podľa STN
3.  Izby pacientov v nemocničných zariadeniach
      (v strede lôžka)                                                                    emin  =  1 %

     V pracovných priestoroch, kde z hľadiska náročných zrakových prác je požiadavka vyššieho činiteľa dennej osvetlenosti, sa pracovné miesta umiestňujú do zón s vyššími hodnotami  (napr. bližšie k osvetľovacím otvorom), alebo sa miesta zrakových úloh prisvetlujú umelým svetlom. Tento spôsob osvetlenia miest zrakových úloh sa nepovažuje za združené osvetlenie   
Rovnomernosť osvetlenia, rozloženie svetla, zábrana oslnenia a navrhovanie osvetlenia sa vykonáva podľa STN 73 0580-1 Denné osvetlenie budov. Časť 1: Základné požiadavky.    

Príloha č.5
                                  
Požiadavky na  umelé osvetlenie.
V priestoroch s umelým osvetlením sa zabezpečujú podmienky a  najnižšie hodnoty osvetlenosti :

1. Celkové osvetlenie pre trvalý pobyt 1):                               
     - priestory s dostatočným denným osvetlením                       Emin = 200 lx
     - priestory so združeným osvetlením                                      Emin = 500 lx

2.  Celkové osvetlenie pre krátkodobý  a občasný pobyt 1)         podľa STN

 Osvetlenie na miestach zrakových úloh, zábrana oslnenia  a ostatné  parametre  sa určujú podľa STN.

Príloha č.6

Požiadavky na združené osvetlenie.
1)	Združené   osvetlenie   sa   uplatňuje   v celých   miestnostiach,   alebo  v ich   funkčne  vymedzených   častiach,   v ktorých    parametre   dennej   osvetlenosti   sú   nižšie  ako požadované   podľa  prílohy č. 4, ale dosahujú najmenej  1/3 týchto hodnôt
2)   Priestory, kde nie  je splnená podmienka podľa ods. 1) sa posudzujú ako priestory bez denného svetla.
3)  Združené osvetlenie sa rieši tak, aby bol zabezpečený vhodný pomer  jasov v zornom poli užívateľov. Najvyššie prípustné hodnoty pomerov jasov sú uvedené v tabuľke.

Najvyšší prípustný  pomerov jasov pozorovaného predmetu a osvetľovacieho otvoru umiestneného do 60  od obvyklého smeru pohľadu.

Trieda zrakovej činnosti
Podľa STN 73 0580-1	
Pomer jasov
Pozorovaný predmet : osvetľovací otvor	

I, II,III
IV
V,VI,VII
	
1 : 40
  1 : 100
neurčuje sa

Poznámka: Za  obvyklý  smer  pohľadu  sa považuje  pohľad  na  predmet pracovnej  činnosti,  alebo iný pohľad súvisiaci s činnosťou a tiež relaxačný pohľad vodorovným     smerom.

4)  Jas osvetľovacích otvorov do 60 º od obvyklého smeru pohľadu, ak je vyšší ako 4 000 cd.m-2 sa obmedzuje regulačným zariadením (žalúzie, rolety a pod.). 
5)   Združené  osvetlenie   sa realizuje    ako  jednotný systém  s prihliadnutím  na  smerovosť,   tienivosť,  zábranu oslnenia,  na kontrasty jasov  v  zornom  poli  užívateľov   a   na  ostatné  okolnosti   v  súlade   s požiadavkami,   ktoré sú uvedené  v prepisoch  pre   denné  a  umelé  osvetlenie.  
 6)  V budovách  v  ktorých  sú  priestory  so  združeným  osvetlením  realizovaným  pred     
       účinnosťou tejto vyhlášky, orgán na ochranu zdravia posúdi svetelné podmienky   individuálne, s prihliadnutím na   využitie priestorov a  na zrakovú záťaž užívateľov. 

Príloha č.7

Požiadavky na osvetlenie v priestoroch bez denného svetla
Celkové osvetlenie pre trvalý pobyt osôb počas dňa
sa zabezpečuje:
     - ak sú preukázateľne splnené náhradné opatrenia                   Emin = 500 lx
     - ak nie sú preukázateľne zabezpečené náhradné opatrenia      Emin = 1500 lx

Osvetlenie na miestach zrakových úloh, zábrana oslnenia a ostatné parametre sa určujú podľa STN
Náhradné opatrenia sa zabezpečujú podľa odborného usmernenia, ktoré minimálne určujú:
-	pobyt v priestore bez denného svetla najviac 4 hodiny denne,
-	začiatok pracovnej zmeny po 12.00 hodine,
-	ukončenie pracovnej zmeny najneskôr o 13.00 hodine,
-	prestávka v práci v trvaní najmenej 2 hodiny, začínajúca najneskôr o 12.00 hodine,
-	najviac tri denné zmeny v týždni, končiace po 13.00 hodine,
-	vysoká intenzita umelého osvetlenia v celom priestore (najmenej 1500 lx), alebo špeciálne ožarovacie zariadenia (svietiace panely, umelé okná, svietiace steny a pod.), pritom musia byť splnené požiadavky na zábranu oslnenia.